Νίκος Οικονόμου

Ο Νίκος Οικονόμου (Νίκαια Αττικής, 19 Φεβρουαρίου 1973), είναι Έλληνας πρώην διεθνής καλαθοσφαιριστής και νυν προπονητής καλαθοσφαίρισης. Αγωνιζόταν στη θέση πάουερ φόργουορντ με ύψος 2,09 μέτρα .

Σταδιοδρομία
Ξεκίνησε την καριέρα του από τον Ιωνικό Νικαίας. Το 1991 αποκτήθηκε από τον Παναθηναϊκό στα πλαίσια της ανανέωσης της ομάδας και αμέσως απέκτησε θέση βασικού. Το 1993 κατέκτησε το Κύπελλο Ελλάδας. Το 1994 αγωνίστηκε στο φάιναλ φορ του Τελ Αβίβ κατακτώντας την τρίτη θέση στην Ευρώπη. Το 1995 αγωνίστηκε στο φάιναλ φορ της Σαραγόσα κατακτώντας και πάλι την τρίτη θέση στην Ευρώπη. Το 1996 κατέκτησε με τον ΠΑΟ την Ευρωλίγκα που είναι και η σημαντικότερη επιτυχία της καριέρας του. Το 1996 κατέκτησε και το κύπελλο Ελλάδος. Πανηγύρισε την κατάκτηση του πρωταθλήματος Ελλάδος με τον ΠΑΟ το 1998 και το 1999.

Το 1999 μεταγράφηκε στην Κίντερ Μπολόνια με την οποία αγωνίστηκε για μια χρονιά. Το 2000 επέστρεψε στην Ελλάδα για να φορέσει μαζί με τον παλιό συμπαίκτη του Ντίνο Ράτζα τη φανέλα του Ολυμπιακού με τον οποίο έφτασε έως τον τελικό του ελληνικού πρωταθλήματος όπου έχασε τον τίτλο από τον ΠΑΟ.

Το 2001 αποκτήθηκε από τη Μπαρτσελόνα με την οποία συμμετείχε και στην Ευρωλίγκα και το 2002 επέστρεψε στην Ελλάδα για να αγωνιστεί στην Ολύμπια Λάρισας. Το 2003 αγωνίστηκε στην Ντιναμό Μόσχας. Το 2004 αποκτήθηκε από τον Πανιώνιο στον οποίο αγωνίστηκε δυο χρονιές και το 2005 αναδείχθηκε πρώτος σκόρερ του ελληνικού πρωταθλήματος. Το 2007 υπέγραψε στον Πανελλήνιο στον οποίο έκλεισε την καριέρα του.

Εθνική Ελλάδος
Με την εθνική Ελλάδος παίδων κατέκτησε το χρυσό μετάλλιο το 1989 στο πανευρωπαϊκό της Ισπανίας, βγαίνοντας MVP της διοργάνωσης και με την εθνική Ελλάδος εφήβων το ασημένιο μετάλλιο στο πανευρωπαϊκό πρωτάθλημα της Ελλάδας. Ήταν ηγετικό μέλος της εθνικής Ελλάδος για αρκετά χρόνια έχοντας 109 συμμετοχές και 1156 πόντους (10,6 μ.ο.). Συμμετείχε στο Ευρωμπάσκετ 1993 (4η θέση), στο Ευρωμπάσκετ 1995 (4η θέση), στην Ολυμπιάδα του 1996 (5η θέση), στο Μουντομπάσκετ 1998 (4η θέση) και στο Ευρωμπάσκετ 1997 (4η θέση).

Προπονητική σταδιοδρομία
Ανέλαβε για πρώτη φορά ως προπονητής την ομάδα του Α.Ο.Κ. Σπάτων στις τοπικές κατηγορίες της Ε.Σ.Κ.Α.. Ανέλαβε τα Σπάτα ο Οικονόμου , sport24.gr, 14/02/2008. ανακτήθηκε 30/07/2015 Το 2008 ανέλαβε τη θέση του προπονητή της Α.Ε.Π. Ολυμπιάς στην Α2 Εθνική. Την περίοδο 2013-2014 ανέλαβε την ομάδα Α.Ο.Κ. Ίκαροι Σερρών στην Α2 Εθνική και το 2014 την Α.Ε. Λιβαδειάς, επίσης στην Α2 Εθνική, ενώ το καλοκαίρι του 2015 ανέλαβε τον Ιωνικό Νικαίας στην Β' ΕθνικήΕπιστροφή στις ρίζες για Νίκο Οικονόμου, sport-fm.gr, 27/07/2015. ανακτήθηκε 30/07/2015. 

Το 2016 ανέλαβε τον Πανιώνιο με τον οποίο κατέκτησε το πρωτάθλημα της Α2 και προβιβάστηκε στην Α1 Μπάσκετ Λιγκ. Στις 3 Φεβρουαρίου 2018 ο Οικονόμου ανέλαβε τον Απόλλωνα Πάτρας επίσης για την Α2 κατηγορία, μέχρι τις 12 Μαΐου του 2018 οπότε και παραιτήθηκε. Στις 25 Νοεμβρίου του 2018 επέστρεψε στην τεχνική ηγεσία του Πανιωνίου. Στις 7 Φεβρουαρίου του 2019 και ύστερα από συνεχόμενα αρνητικά αποτελέσματα της ομάδας (1 νίκη σε 10 αγώνες) η συνεργασία του με τον Πανιώνιο λύθηκε. 

Στις 22 Φεβρουαρίου του 2019 ο Ερμής Σχηματαρίου που αγωνίζεται στη Γ' Εθνική ανακοίνωσε την πρόσληψη του Οικονόμου στην τεχνική ηγεσία της ομάδας.

Παράλληλα με την επαγγελματική προπονητική, είναι υπεύθυνος και προπονητής των ακαδημιών του Γ.Σ Κορωπίου.

Προσωπική ζωή
Έχει νυμφευθεί δύο φορές. Ο πρώτος του γάμος ήταν με την τηλεπαρουσιάστρια Άννα Δρούζα (2001-2004) και μαζί απέκτησαν μία κόρη, την Αριάδνη. Ο δεύτερος, ο οποίος διαρκεί μέχρι σήμερα, είναι με την δημοσιογράφο-τηλεπαρουσιάστρια Όλγα Λαφαζάνη με την οποία απέκτησε μια κόρη, την Αλεξάνδρα (γενν. 2011) και έναν γιό, τον Γιώργο (γενν. 2018).

 Τίτλοι - διακρίσεις 

 Συλλογικοί 

 Παναθηναϊκός 
 2x Πρωτάθλημα Ελλάδας: (1998, 1999)
 2x Κύπελλο Ελλάδας: (1993, 1996)
 Ευρωλίγκα: (1996)
 Διηπειρωτικό Κύπελλο: (1996)

 Ατομικοί 
 MVP πανευρωπαϊκού πρωταθλήματος παίδων: (1989)
 4x Ευρωπαϊκό Αστέρι FIBA: (1996, 1997, 1998, 1999)
 6x Ελληνικό All-Star Game: (1996, 1998, 1999, 2003, 2005, 2006)
 Πρώτος σκόρερ της Κανονικής περιόδου του Ελληνικού Πρωταθλήματος: (2005)
 Καλύτερη πεντάδα Ελληνικού Πρωταθλήματος: (2005)

 Ως προπονητής 
 Πρωταθλητής Ελλάδας Α2: (2017).

Παραπομπές

Πηγές
 Επιστροφή στις ρίζες για Νίκο Οικονόμου, sport-fm.gr, 27/07/2015. ανακτήθηκε 30/07/2015

 Εξωτερικοί σύνδεσμοι 


 «Στον Νίκο Οικονόμου δεν χαρίστηκε τίποτα» , συνέντευξη του αθλητή στον ιστότοπο OneMan.gr, 16 Οκτωβρίου 2017.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Πάουερ φόργουορντ
Κατηγορία:Έλληνες καλαθοσφαιριστές στο εξωτερικό
Κατηγορία:Καλαθοσφαιριστές Βίρτους Μπολόνια
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Ντιναμό Μόσχας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Ολύμπιας Λάρισας
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ19
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές στους Θερινούς Ολυμπιακούς Αγώνες 1996
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές Ευρωμπάσκετ 1995
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Ευρωμπάσκετ 1993
Κατηγορία:Προπονητές καλαθοσφαίρισης Ικάρων Σερρών
Κατηγορία:Προπονητές καλαθοσφαίρισης Ολυμπιάδας Πατρών
Κατηγορία:Προπονητές καλαθοσφαίρισης Α.Ε. Λιβαδειάς
Κατηγορία:Προπονητές καλαθοσφαίρισης Ιωνικού Νίκαιας
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Ερμή Σχηματαρίου